OBRAZLOŽENJE


1. PRAVNI TEMELJ ZA DONOŠENJE AKTA
    
Pravni temelj za donošenje ove Odluke predstavlja odredba članka 49. stavak 4., članka 51. stavak 5. i članka 62. stavak 5. Zakona o zaštiti životinja (Narodne novine broj 102/17, 32/19, 78/24) i članka 39. Statuta grada Pula-Pola (Službene novine-Bollettino ufficiale Pula-Pola 7/09, 16/09, 12/11, 1/13, 2/18, 2/20, 4/21 i 5/21-pročišćeni tekst),).


2. OSNOVNA PITANJA KOJA SE UREĐUJU AKTOM 

[bookmark: _Hlk140240974]Predlaženim Aktom mijenja se i dopunjuje Odluka o uvjetima i načinu držanja kućnih ljubimaca i načinu postupanja s napuštenim i izgubljenim životinjama te divljim životinjama (dalje u tekstu: Odluka). 
Razlog donošenja izmjena idopuna Odluke je  definiranje se parametra kojima se ima udovoljiti kako bi kućnim ljubimcima bili osigurani Zakonom propisani uvjeti dobrobiti i omogućilo komunalnim redarima jasne kriterije za provedbu Odluke.

	U članku 1. predlaže se izmjena članka 3. stavka 1. podstavak 2. i stavka 3. podstavak 10. Odluke, na način da Prilog 1. koji propisuje minimalnu površinu ograđenih prostora za pse, minimalnu površinu ograđenih prostora (m²) u kojim boravi veći broj pasa i veličinu pseće kućice u centimetrima, te Prilog 2. koji sadržava popis opasnih i potencijalno opasnih životinjskih vrsta,  postaju sastavni dio Odluke.
U članku 2. predlaže se izmjena članka 7. stavka 3. Odluke te se propisuje da ako se pas trajno smješta u dvorištu, vrtu ili drugom ograđenom ili otvorenom prostoru, psu se mora osigurati kućica koja mora biti primjerena veličini psa, sukladno Prilogu 1.
Člankom 3. predlaže se izmjena članka 23. stavka 8. Odluke te se propisuje udomljavanje mladunaca mačaka koji su sukladno kapacitetima smještaja primljeni u sklonište za životinje.
U članku 4. mijenja se članak 26. Odluke, te se iz stavka 1. dodaju se stavci 2., 3., i 4.  koji propisuju postupanje s divljim životinjama pronađenim izvan prirodnog staništa i Prilog 3. koji sadržava popis oporavilišta za divlje životinje.
Člankom 5. mijenja se članak 33. stavak 2., podstavak 11. i podstavak 15. Odluke na način da se jasnije propisuju parametri kako bi se omogućila naplata novčanih kazni vezano za uvjete i način držanja kućnih ljubimaca.

Savjetovanje s zainteresiranom javnošću 
U skladu s odredbama članka 11. Zakona o pravu na pristup informacijama (Narodne novine broj 25/13, 85/15, 69/22) Grad Pula - Pola, pri donošenju Odluke o izmjenama i dopunama Odluke o uvjetima i načinu držanja kućnih ljubimaca i načinu postupanja s napuštenim i izgubljenim životinjama te divljim životinjama, provodi  savjetovanje sa zainteresiranom javnošću s ciljem upoznavanja javnosti s Nacrtom prijedloga Odluke i pribavljanjem  mišljenja, primjedbi i prijedloga zainteresirane javnosti, kako bi isti, ukoliko  su zakonito i stručno utemeljeni, bili prihvaćeni i u konačnosti ugrađeni u odredbe Odluke.

Savjetovanje s zainteresiranom javnošću započinje dana 27.08.2026. godine te završava zaključno s danom 26.09.2026.  godine koji je ujedno i krajnji rok za dostavu mišljenja, primjedbi i prijedloga na Nacrt prijedloga Odluke.
Adresa e-pošte na koju se šalju očitovanja zainteresirane javnosti na obrascu sudjelovanja javnosti: odluka.ljubimci@pula.hr

